Richard Petruška

Richard Petruška (* 25. január 1969, Levice) je bývalý slovenský basketbalista, víťaz NBA v sezóne 19931994.

 Kariérny Životopis 
S basketbalom začínal v Leviciach. Neskôr bol hráčom Interu Bratislava. V roku 1990 odišiel študovať do USA na Loyola Marymount University, kde hral basketbal za univerzitné mužstvo. Neskôr hral za University of California Los Angeles. V roku 1993 si ho v druhom kole draftu vybral tím Houston Rockets. S týmto tímom v sezóne 19931994 vyhral NBA. Pretože v tíme nedostával dostatok príležitostí rozhodol sa v ďalšej sezóne vrátiť do Európy. Stal sa hráčom talianskeho tímu Cagiva Varese, kde pôsobil až do roku 1998. V sezóne 19981999 pôsobil v tureckom tíme Galatasaray Istanbul. V rokoch 19992001 bol hráčom španielskeho tímu Unicaja Malaga, s ktorým v sezóne 20002001 vyhral Koračov pohár. Krátko pôsobil aj v španielskych tímoch Tau Ceramica Vitoria (20012002) a CAI Zaragoza (20022003). V súčasnosti žije vo Vancouveri z manželkou a dvomi deťmi, kde aj podniká a venuje sa trénovaniu stredoškolského tímu.

Reprezentoval  na Majstrovstvách Európy v roku 1991. V rokoch 19982000 bol vyhlásený za najlepšieho basketbalistu Slovenska.

 Zaujímavosť 
Počas pôsobenia na UCLA si zahral epizódnu úlohu vo filme Lanári režiséra Williama Friedkina. V hlavných úlohách sa obajvili basketbalisti Shaquille O’Neal a Anfernee Hardaway.

 Externé odkazy 
  Richard Petruška (mini bio + carrer stats) na www.ballers.cz 
 Petruška nosí prsteň za triumf v NBA málo

Kategória:Narodenia v 1969
Kategória:Žijúci ľudia
Kategória:Osobnosti z Levíc
Kategória:Slovenskí basketbalisti